Eva LaRue

Eva LaRue američka je manekenka i glumica. Poznata je po ulozi liječnice Marije Santos u seriji Sva moja djeca, a trenutno glumi Nataliju Boa Vistu u CBS-ovoj kriminalističkoj seriji CSI: Miami.

 Rane godine 
Eva LaRue rođena je kao Eva Maria LaRuy u Long Beachu, od oca Luisa LaRuya i majke Marcie.Biografija Eve LaRue na TV Guideu Ima 2 sestre (Nika i Lara) i brata (Luis Jr.). Ima francusko, portorikansko, holandsko i škotsko porijeklo.Biografija Eve LaRue na IMDb-u Sljedbenica je baha'i vjere.Eva laRue  na CSI Guideu

Počela je glumiti sa 6 godina, a kasnije je bila tinejdžerska kraljica ljepote. Godine 1985. završila je srednju školu NorcoBiografija Eve LaRue na Turner Classic Movies i ubrzo nakon toga počela se baviti manekenstvom, postavši model kuće Frederick's of Hollywood.

 Karijera 
Od 1993. do 1997. i ponovo, od 2002. do 2005, LaRue je glumila dr. Mariju Santos Grey u seriji Sva moja djeca."LaRue potvrdila da će otići iz Sve moje djece" , SoapCentral.com, 22. 4. 2005. Inače, Maria je bila druga polovina "superpara" Edmund i Maria. Za tu ulogu nominirana je za Daytime Emmy Award u kategoriji najbolje sporedne glumice u dramskoj seriji. Također je nominirana 2004. u kategoriji najbolje originalne pjesme za komponiranje pjesme "Dance Again with You", koja je korištena u pozadini ljubavne scene nakon trećeg sklapanja braka Edmunda i Marije.

Godine 2010. LaRue je privremeno reprizirala ulogu Marije povodom 40. godišnjice Sve moje djece."Još VELIKIH povrataka za 40. godišnjicu Sve moje djece" , SoapNet.com

Nastupila je i u više TV-filmova, pojavivši se kao Annette Funicello u biografskom filmu o toj nekadašnjoj pjevačici i glumici te kao princeza Serena u ekranizaciji romana Uspomene Danielle Steel.

Tokom angažmana u Svoj mojoj djeci LaRue se sprijateljila sa Sarah Michelle Gellar, koja je u seriji glumila Kendall Hart. Također je bila druga Linda Lorenzo, sestra Georgea Lopeza u sitcomu George Lopez.

U jesen 2005. počela je s ulogom DNK-tehničarke Natalije Boa Viste u CSI: Miamiju, tj. od 4. sezone ove serije. U finalu te sezone otkriveno je da je Natalia bila "krtica" koja je cijelo vrijeme slala izvještaje FBI-u o radu i rezultatima forenzičkog laboratorija policije Miamija. Od 5. sezone LaRue je postala stalni član postave.

Zajedno sa svojom kćerkom pojavila se u spotu za pjesmu "Armed", koju izvodi Devon Gundry (također sljedbenik baha'i vjere).

Dana 19. jula 2011. LaRuy je ponovo reprizirala ulogu Marie Santos i opet će postati stalni član postave Sve moje djece.

 Lični život 
Evina sestra Nika bila je jedna od žena koje je fotografirao osuđeni serijski ubica William Richard Bradford za svoju kolekciju. Bila je br. 3 (od 54 žene) na posteru koji je izdala policija Los Angelesa kako bi se pronašle preživjele žrtve. Bradford je fotografirao žene koje bi upoznao u barovima pod maskom da im želi pomoći da ostvare karijere u manekenstvu. Uskoro nakon što se saznalo za njega, ovaj slučaj iskorišten je za epizodu CSI: Miamija pod nazivom Darkroom.O epizodi Darkroom , CBSNews.com, 11. 2. 2005.

LaRue je u srodstvu sa Jane Fondom.

 Filmografija 

 Rajski odmor (1985) kao djevojka koja sjedi u baru
 Barbari (1987) kao Cara
 Opasne krivine (1988) kao Leslie Cruz
 Charles in Charge (1989) kao Daphne Prentiss
 Potpuni stranci (1989, 1 epizoda) kao \"A\" Student
 Freddyjeve noćne more (1989, 1 epizoda) kao Gina
 Stanje srca (1990) kao Peisha
 Bračne vode (1990, 1 epizoda) kao Carrie
 Crash and Burn (1990) kao Parice
 Skrivena kamera kao voditeljica
 Došli su iz svemira (1991, 1 epizoda) kao Juanita Gillespie
 Dallas (1991, 1 epizoda) kao DeeDee
 Malena čudovišta 3 (1991) kao Erin Riddle
 Dark Justice (1992, 1 epizoda)
 Sva moja djeca (1993–1997, 2002–2005, 2010, 2011-) kao dr. Maria Santos Grey
 Medicinske sestre (1993, 1 epizoda) kao Cindy
 RoboCop 3 (1993) kao Debbie Dix

 Priča Annette Funicello (1996) kao Annette Funicello
 Uspomene (1996) kao princeza Serena di San Tibaldo Fullerton
 Niotkuda (1997) kao Denise Johnson
 Zaljubljeni do ušiju (serija, 1997) kao Carmen Montaglio
 Dijagnoza: ubistvo (1998, 1 epizoda) kao Kathryn Wately ("Wrong Number")
 Vojnik sreće (1999, 1 epizoda) kao dr. Newman
 Grown Ups (1999) kao Claire
 For Your Love (1999) kao Farbia
 Little Pieces
 Treća smjena (2000–2001, 9 epizoda) kao Brooke
 Hrana za dušu (2000–2001, 5 epizoda) kao Josefina Alicante
 George Lopez (2 epizode 2005) kao Linda Lorenzo #2
 Vodič za život za modernu djevojku (2005) kao talent
 CSI: Miami (2005–) kao Natalia Boa Vista
 Krikovi u tami (2006) kao Carrie
 Lakeview Terrace (2008) kao por. Morgada

 Reference 

 Vanjski linkovi 


 2007 Intervju s Evom LaRue na Sidewalks Entertainmentu

Kategorija:Rođeni 1966.
Kategorija:Američke glumice
Kategorija:Amerikanci porijeklom iz Nizozemske
Kategorija:Amerikanci porijeklom iz Francuske
Kategorija:Amerikanci porijeklom s Portorika
Kategorija:Amerikanci porijeklom iz Škotske
Kategorija:Živi ljudi